

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel za komunalno redarstvo**

**Zagreb, Sigetje 2**

KLASA: UP/I-363-04/20-16/5

URBROJ: 251-13-81-3/017-20-8

Zagreb, 26.6.2020.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 3233, k.o. Blato, u Zagrebu, Karlovačka cesta 167, suvlasništvo Velimira Benca, Zagreb, Unčanska 2A, Anđele Benac, Zagreb, Unčanska 2A i nepoznatog suvlasnika iza pokojnog Dragutina Grdakovića, temeljem članka 34. stavka 3. Zakona o općem upravnom postupku (Narodne novine broj: 47/09), po službenoj dužnosti, donosi

Z A K L J U Č A K

1. Nepoznatom suvlasniku iza pokojnog Dragutina Grdakovića određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će nepoznatog suvlasnika u postupku uklanjanja ruševine zgrade na k.č.br. 3233, k.o. Blato, u Zagrebu, Karlovačka cesta 167, dok se vlasnik ili osoba ovlaštena za njegovo zastupanje ne pojavi u postupku, odnosno ako vlasnik u pisanom obliku odredi osobu ovlaštenu za zastupanje.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 25.12.2019. u 11,05 sati, utvrdio je da se na k.č.br. 3233, k.o. Blato, u Zagrebu, Karlovačka cesta 167, neposredno uz Karlovačku cestu, prema k.č.br. 3350/1, nalazi ruševina zgrade, prizemnica, površine cca 12,00 x 5,00 m2, oštećenih zidova izgrađenih od cigle, oštećenog pokrova i krovne konstrukcije, oštećenih prozora i vrata.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 129, k.o. Blato Novo, utvrđeno je da su suvlasnici zemljišta na kome se zgrada nalazi Dragutin Grdaković, Zagreb, Karlovačka cesta 167, Velimir Benac, Zagreb, Unčanska 2A i Anđela Benac, Zagreb, Unčanska 2A.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Dana 28.2.2020. godine, sastavljen je zapisnik sa suvlasnicima Velimirom Bencem, Zagreb, Unčanska 2A i Anđelom Benac, Zagreb, Unčanska 2A, koji su na zapisnik izjavili da je namjena ruševine zgrade bila gospodarska, i da se kao takva ne koristi od 2004. godine, da su svjesni da se radi o poluruševini i da nije potrebno vještačenje stručne osobe, da je suvlasnik Dragutin Grdaković umro 2014. godine, i da su oni njegovi nasljednici, te da se obavezuju da će u roku od deset dana dostaviti rješenje o nasljeđivanju iza pokojnoga Dragutina Grdakovića.

Budući do dana 26.6.2020. godine, suvlasnici nisu dostavili rješenje o nasljeđivanju obavljen je uvid u evidenciju MINISTARSTVA FINANCIJA te je utvrđeno da iza pokojnog Dragutina Grdakovića nije okončan ostavinski postupak odnosno da isti nemaju u evidenciji rješenje o nasljeđivanju.

Dana 26.6.2020. godine, sastavljen je zapisnik sa odvjetnicom Almasom Filipović koja je na zapisnik izjavila da je suglasna da je se odredi za privremenog zastupnika nepoznatom suvlasniku predmetne nekretnine iza pokojnog Dragutina Grdakovića.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavak 3. Zakona o općem upravnom postupku („Narodne novine“, broj: 47/09 ), propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom. Da je službena osoba dužna osobe koje imaju pravo na naknadu troškova na to upozoriti. Da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima. Da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

S obzirom da ne može utvrditi suvlasnik zemljišta na kome se nalazi ruševina zgrade, a radi se o ruševini zgrade koju je potrebno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. Velimir Benac, Zagreb, Unčanska 2A,

3. Anđela Benac, Zagreb, Unčanska 2A,

4. na oglasnu ploču,

5. u spis.